एमबाप्पे नखेले नेदरल्यान्ड्सलाई राहत
फ्रान्सले युरो २०२४ मा शुक्रबार नेदरल्यान्ड्सको सामना गर्दा समूह ‘डी’ को विजेता को हुने हो त्यसको निर्णय गर्ने खेल हुनेछ । तर, यही खेलमा फ्रान्सले केलियन एमबाप्पेविना कसरी खेल्ने हो, त्यसबारे योजना बनाउनुपर्नेछ ।
लाइप्जिग — फ्रान्सले युरो २०२४ मा शुक्रबार नेदरल्यान्ड्सको सामना गर्दा समूह ‘डी’ को विजेता को हुने हो त्यसको निर्णय गर्ने खेल हुनेछ । तर, यही खेलमा फ्रान्सले केलियन एमबाप्पेविना कसरी खेल्ने हो, त्यसबारे योजना बनाउनुपर्नेछ ।घाइते रहेका फ्रान्सका केलियन एमबाप्पेको अवस्था अभ्यासका क्रममा नियाल्दै प्रशिक्षक डिडियर डेसच्याम्प (दायाँ) । तस्बिर : एपीअर्कोतर्फ उनीविनाको फ्रान्स सामना गर्दा नेदरल्यान्ड्सलाई राहत नै हुनेछ । अस्ट्रियामाथि प्राप्त १–० को जितमा एमबाप्पे घाइते भएका थिए । उनको नाकमा चोट लागेको थियो ।एमबाप्पेलाई खेलमा फर्कने हो भने सुरक्षात्मक कवच चाहिने छ । उनी खेल्दैनन् भने त्यसले नेदरल्यान्ड्सलाई खुसी राख्नेछ । यसको कारण पनि छन् । युरो छनोटमा फ्रान्स र नेदरल्यान्ड्स एउटै समूहमा थिए । छनोटका दुवै खेलमा फ्रान्स विजयी रह्यो । यी खेलमा एमबाप्पेले चार गोल गरेका थिए । खासमा एमबाप्पेका लागि नेदरल्यान्ड्स प्रिय प्रतिद्वन्द्वी हो । डचविरुद्धका ५ खेलमा उनले ६ गोल गरेका छन् । त्यतिमात्र होइन, उनले गरेका ४७ गोलमध्ये पहिलो नेदरल्यान्ड्सविरुद्ध नै थियो सन् २०१७ मा ।फ्रान्सका अरू साथी खेलाडी एमबाप्पेले खेल्दा उनी नै हुने छन्, तर टिम व्यवस्थापनले उनले खेल्ने हो वा होइनन् भनेर आधिकारिक रूपमा केही भनेको छैन । एमबाप्पेले अहिलेसम्म विश्वकपमा १२ गोल गरिसकेका छन् । तर युरोमा भने उनले एकै गोल गरेका छैनन् । एमबाप्पेले पेनाल्टी सुटआउटमा गोल गर्न नसकेपछि फ्रान्स पछिल्लो युरोबाट नै बाहिरिएको थियो, स्विट्जरल्यान्डको हातबाट । उनको अनुपस्थितिमा टिमको नेतृत्व ओलिभर जिरोडले गर्नेछन् ।फ्रान्सका लागि जिरोड सातौं ठूलो प्रतियोगिता खेलिरहेका छन् । उनी आफैंले यसपल्टको युरो आफ्नो अन्तिम हुने बताइसकेका छन् । त्यसैले उनी सुखद ढंगले यो प्रतियोगिताबाट बिदा हुन चाहन्छन् । नेदरल्यान्ड्सलाई के राम्रोसँग थाहा छ भने फ्रान्स निकै बलियो टिम हो, एमबाप्पे हुँदा या नहुँदा । रोनाल्ड कोमनको नेदरल्यान्ड्सले पोल्यान्डविरुद्धको खेलमा फुनरागमन रच्दै जित निकालेको थियो । त्यस खेलमा डच टिमले अनेक अवसर गुमाएको थियो ।